31998R1890
L 245/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1890/98 НА КОМИСИЯТА
от 3 септември 1998 година
относно изменение на Регламент (ЕО) № 1780/97 относно установяване на подробни правила за прилагане на Регламент (ЕО) № 723/97 на Съвета относно прилагане на програмите за действие на държавите-членки относно контрола на разходите на секция „Гарантиране“ на ФЕОГА
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 723/97 на Съвета от 22 април 1997 г. относно изпълнението на програмите за действие на държавите-членки за контрол на разходите на ФЕОГА, секция „Гарантиране“ (1), и по-специално член 6 от него,
като има предвид, че членове 2 и 3 от Регламент (ЕО) № 1780/97 на Комисията (2) относно установяване на подробни правила за прилагането на Регламент (ЕО) № 723/97, посочват, inter alia, начина и сроковете за изплащане на финансовото участие на Общността към държавите-членки; като има предвид, че е показано, че начинът, използван за извършването на едно годишно плащане, включващо неизползвани суми, определени за предишната година, и аванс за следващата година, трудно се прилага на практика и не отчита заделените средства, разрешени от бюджетния орган за следващата година;
като има предвид, че за да се подобри администрирането на мерките, авансите, които трябва да се изплатят на държавите-членки според член 7 от Регламент (ЕО) № 296/96 на Комисията (3), последно изменен с Регламент (ЕО) № 1391/97 (4), не могат да се приспаднат от сумите, неизразходвани през предишната година, а само от по-предишната година, и като има предвид, че максималната стойност на финансовата участие от Общността не може да се определи, преди заделените средства да бъдат одобрени от бюджетния орган;
като има предвид, че мерките, предвидени в настоящия регламент, са в съответствие със становището на Комитета на ФЕОГА,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1780/97 се изменя, както следва:
1.
Член 2, параграфи 1, 2 и 3 се заменят със следното:
„1. Държавите-членки представят програмите си за действие за първата и втората година от прилагането на Регламент (ЕО) № 723/97 преди края на втория месец от датата на влизане в сила на настоящия регламент. Само разходи, извършени след 1 януари 1997 г., подлежат на частично финансиране от Общността. За следващите години програмите за действие се представят в съответствие с процедурата, указана в член 2, параграфи 1 и 2 на гореспоменатия регламент.
Разчетите се правят в съответствие с таблицата в приложението.
2. Въз основа на информацията, предоставена от държавите-членки, Комисията определя, в националната валута на всяка държава-членка, максималния размер на финансовото участие от Общността в месеца след този, в който е приет общият бюджет на Европейските общности за въпросната финансова година.
Комисията информира въпросната държава-членка за всеки разход, който не се признава за финансиране от Общността, и за причините за това.
3. Не по-късно от 31 май всяка година, всяка държава-членка представя на Комисията извлечение със сумите, изплатени през предходната календарна година. Максималният размер на финансовото участие на Общността, определен, както е предвидено в член 4, параграф 2 от гореспоменатия регламент, се прилага за тези разходи, ограничени до размерите, които са представени в програмите за действие, и които се признават за финансиране от Комисията. Въпреки това, за 1997 г. последната дата за извършване на разхода трябва да бъде 31 август 1998 г., а извлечението с изплатените суми се изпраща на Комисията, която трябва да го получи до 31 октомври 1998 г.
Това извлечение се съставя в съответствие с таблицата в приложението.“
2.
Член 3 се заменя със следното:
„Член 3
Максималната сума, определена, както е предвидено в член 4, параграф 2 от Регламент (ЕО) № 723/97, намалена с всички неизползвани средства за предпоследната година, се смята за разход съгласно член 7 от Регламент (ЕО) № 296/96 на Комисията за месеца, в който е определена от Комисията.“
3.
Добавя се следният член 3а:
„Член 3а
За последните две години от прилагането на настоящия регламент, неизползваните средства се кредитират към подходящата бюджетна линия на ФЕОГА под разход за месец юни от финансовата година, следваща годината на изпълнение.“
4.
Думата „направени“ в точка 5 от приложението към настоящия регламент се заменя с думата „платени“.
Член 2
Настоящият регламент влиза в сила на третия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 септември 1998 година.